แห่ขาย DELTA ฉุดหุ้นร่วง 1% เซ่นตลท.เตือนลงทุน หลัง “พีอี” พุ่ง 90 เท่า
นักลงทุนแห่ขาย DELTA ฉุดหุ้นร่วง 1% เซ่นตลท.เตือนระมัดระวังลงทุน หลัง P/E พุ่งเกือบ 90 เท่า ด้านบริษัทแจงยังไม่มีพัฒนาการใดสำคัญที่ยังไม่ได้เปิดเผย
นักลงทุนแห่ขาย DELTA ฉุดหุ้นร่วง 1% เซ่นตลท.เตือนระมัดระวังลงทุน หลัง P/E พุ่งเกือบ 90 เท่า
31 มี.ค. 2566

ผู้สื่อข่าวรายว่า วันนี้(31มี.ค.65) บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10:30 น.อยู่ที่ระดับ 1,086.00 บาท ลบ 14.00 บาท หรือ 1.27% ราคาสูงสุด 1,104.00 บาท ราคาต่ำสุด 1,082.00 บาท ด้วยมูลค่าซื้อขาย 604.07 ล้านบาท

โดยตลาดหลักทรัพย์แห่งประเทศไทย (ตลท.) เตือนผู้ลงทุนให้พิจารณาข้อมูลอย่างรอบคอบและระมัดระวัง ก่อนเข้าซื้อขายในหลักทรัพย์ DELTA โดยจากการติดตามสภาพการซื้อขายหลักทรัพย์ DELTA อย่างต่อเนื่อง พบว่าในวันที่ 30 มีนาคม 2566 ราคาปรับตัวเพิ่มขึ้นมาก จนมาปิดที่ระดับสูงสุด (New All Time High) ที่ 1,100 บาท มูลค่าซื้อขายสูงเป็นอันดับ 1 ที่ 5,871 ล้านบาท ด้วยค่า P/E ที่ 89.42 เท่า และ P/BV ที่ 25.09 เท่า โดยในช่วงหลังปิดการซื้อขาย DELTA ได้ชี้แจงสารสนเทศผ่านระบบของตลาดหลักทรัพย์ฯ แล้วว่ายังไม่มีพัฒนาการใดสำคัญที่ยังไม่ได้เปิดเผย
ตลาดหลักทรัพย์ฯ จึงขอให้ผู้ลงทุนพิจารณาข้อมูลปัจจัยพื้นฐาน ความเสี่ยง และสารสนเทศที่เปิดเผยผ่านระบบตลาดหลักทรัพย์ฯ รวมถึงบทวิเคราะห์ของบริษัทหลักทรัพย์อย่างรอบคอบก่อนตัดสินใจซื้อขาย             